ai4bharat/Pralekha huggingface dataset:
وزارات ثقافت
وسطی ہندوستان کے ما قبل تاریخ عہدکی ثقافتوں کی مناسب تحقیق اور مطالعہ کیا جاتا ہے: جناب جی کشن ریڈی
شمال مشرقی علاقہ کے ثقافت، سیاحت اور ترقی کے وزیر جناب جی کشن ریڈی نے آج راجیہ سبھا میں بتایا کہ وسطی ہندوستان کی ما قبل تاریخ عہد کی ثقافتوں کی مناسب تحقیق اور مطالعہ کیا جاتا ہے۔ ان کے بہت سے پہلوؤں پر کافی تحقیق اور تجزیہ کیا گیا ہے۔ پچھلے فیلڈ سیزن 2020-21 کے دوران، ہندوستان کے محکمہ آثار قدیمہ  نے ریاست مدھیہ پردیش میں وسطی ہندوستان میں ما قبل تاریخ عہد سے وابستہ دو نمایاں مقامات پر کھدائی کی۔ فیلڈ سیزن 2021-22 کے دوران،اے ایس آئی کو ایرن، ضلع ساگر اور تیوار، مدھیہ پردیش کے جبل پور ضلع میں ما قبل تاریخ عہد سے وابستہ مقامات پر کھدائی کے لیے تجاویز موصول ہوئی ہیں۔
وسطی ہندوستان میں آثار قدیمہ کی تحقیقات کی حیثیت
2021-2020 کے دوران ایرن میں کھدائی: ایرن  بینا  دریا کے بائیں کنارے پر واقع ہے اور اس سے تین اطراف سے گھرا ہوا ہے۔ ایرن ،ساگر ضلع ہیڈکوارٹر سے 75 کلومیٹر شمال مغرب میں واقع ہے۔ اس جگہ کی حالیہ کھدائی میں، 2021-2020 کے دوران، متعدد نوادرات کا پتہ چلا ہے جن میں ایک تانبے کا سکہ، ایک لوہے کا تیر کا نشان، ٹیراکوٹا مالا، پتھر کی مالاؤں کے ساتھ ایک تانبے کے سکوں، پتھر کا سیلٹ، سٹیٹائٹ اور یشب کی موتیوں کی مالا، شیشہ، کارنیلین شامل ہیں۔ ، ٹیراکوٹا وہیل، جانوروں کے مجسمے، چھوٹے برتن، لوہے کی چیزیں، پتھر کے ٹکڑوں، کیڑے اور ایک سرخ سلپ شدہ ٹیراکوٹا جس پر دیو ناگری میں لکھا ہوا ہے، سادہ، پتلے بھوری رنگ کے برتن کے چند نمونوں کا ہونا قابل ذکر ہے۔ اس جگہ پر لوہے کے استعمال کا ثبوت چند دھاتی اشیاء سے ملا۔ اس مقام پر ہونے والی اس کھدائی سے ماقبل تاریخ عہد سے وابستہ ثقافت کی باقیات بھی سامنے آئیں جن میں چار بڑے ادوار ہیں یعنی ادوار I: ما قبل تاریخ ، دور II: ابتدائی تاریخی ، دور II B: دوسری صدی قبل مسیح - پہلی صدی عیسوی، دور III: پہلی - چھٹی صدی عیسوی اور دور چہارم: قرون وسطی کے آخر میں ۔
تیوار میں 2021-2020 کے دوران کھدائی: تیوار  گاؤں جبلپور - بھوپال ہائی وے پر جبلپور ضلع سے 12 کلومیٹر مغرب میں واقع ہے۔ تریپوری کا قدیم مقام تیوار گاؤں سے تقریباً 2 کلومیٹر جنوب مغرب میں واقع ہے۔ 2021-2020 کے دوران محکمہ آثار قدیمہ نے نے تیوار کے دو مقامات ٹی ڈبلیو آر1 اور ٹی ڈبلیو آر2 پر کھدائی کی ۔ یہ کھدائی قدرتی مٹی تک نہیں پہنچی اور اس سے ثقافتی سلسلے کے چار تہہ ظاہر ہوئے یعنی کشانہ، شونگا، ستواہانہ اور کالچوری۔ اس کھدائی میں نوادرات کی باقیات میں مجسمے کی باقیات، ہاپ اسکاچ، ٹیراکوٹا بالز، لوہے کی کیلیں، تانبے کے سکے، ٹیراکوٹا موتیوں، لوہے اور ٹیراکوٹا کے مجسمے، سیرامکس کے سرخ برتن، کالے برتن، ہانڈی کی شکلوں کے ساتھ سرخ سلپڈ ویئر، کٹوری ، دہانے والے برتن ، چھوٹے برتن اور بڑے مرتبان وغیرہ شامل ہیں۔ساختی باقیات اینٹوں کی دیوار اور ریت کے پتھر کے ستونوں کی ساخت پر مشتمل ہوتے ہیں۔
عملے، عوامی شکایات اور پنشن کی وزارت
ڈاکٹر جتیندر سنگھ نے کووڈ – 19 کے پیش نظر ڈی او پی ٹی ، ڈی اے آر پی جی اور پی پی ڈبلیو کے محکمے کے ذریعے کئے گئے کاموں کا جائزہ لیا
12 دن کے اندر کووڈ – 19 سے متعلق 7000 سےز یادہ عوامی شکایات کو دور کیا گیا : ڈاکٹر سنگھ
نئی دلّی ، 13 اپریل / شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج ڈ ی او پی ٹی ، ڈی اے آر پی جی اور ڈی او پی پی ڈبلیو کے ذریعے کووڈ – 19 کے پیش نظر کئے گئے کاموں کا جائزہ لینے کے لئے ویڈیو کانفرنسنگ کے ذریعے میٹنگ کی ۔ وزیر موصوف نے تینوں محکموں کی وباء سے نمٹنے کی تیاریوں کا جائزہ لینے کے علاوہ عہدیداروں اور عملے سے کہا ہے کہ اس پورے عرصے کے دوران ، اُن کا کام متاثر نہیں ہونا چاہیئے ۔
قابلِ ذکر ہے کہ ڈاکٹر جتیندر سنگھ نے یکم اپریل ، 2020 ء کو پورٹل https://darpg.gov.in. پر کووڈ – 19 کی شکایات کے لئے نگرانی کا ایک قومی ڈیش بورڈ لانچ کیا تھا ۔ اس سلسلے میں تمام مرکزی وزارتوں / محکموں اور ریاستی حکومتوں کو سی پی جی آر اے ایم ایس پر کووڈ – 19 کے متعلق موصولہ عوامی شکایات سے نمٹنے کے لئے سرکولر جاری کئے گئے تھے ۔ کووڈ – 19 پی جی کے معاملات پر یکم اپریل ، 2020 ء سے یومیہ رپورٹیں با اختیار گروپ - 10 ، وزیر اعظم کے دفتر ، وزیروں کے با اختیار گروپ اور عملے ، پی جی اور پنشن کے وزیر مملکت کو داخل کی جا رہی ہیں ۔
12 اپریل ، 2020 ء تک حکومت نے اوسطاً 1.57 دنوں کے اوسط سے کووڈ – 19 کی 7000 عوامی شکایات کا ازالہ کیا ہے ۔ وزارتوں / محکموں میں سب سے زیادہ کووڈ – 19 کی شکایات کا ازالہ امورِ خارجہ کی وزارت نے  ، وزارتِ خزانہ  ، محنت کی وزارت  کا ازالہ کیا ہے ۔ سب سے زیادہ 1315 شکایتوں کا ازالہ 8 اپریل ، 2020 ء کو اور 9 اپریل ، 2020 ء کو کیا گیا ۔
ڈاکٹر جتیندر سنگھ نے اِس بات پر بھی اطمینان کا اظہار کیا کہ اب تک 71000 افراد نے ڈی او پی ٹی کے ایس ای - لرنننگ پلیٹ فارم  پر اندراج کرایا ہے ۔ یہ پلیٹ فارم کووڈ – 19 سے لڑنے کے لئے پچھلے ہفتے لانچ کیا گیا تھا اور تقریباً 27000 امید واروں نے اب تک کورس مکمل کر لیا ہے ۔ اس کے لئے مخصوص گروپ میں ڈاکٹر ، نرسیں ، نیم طبی عملہ ، صفائی ستھرائی کے کارکن ، تکنیکی عملہ ، دائیاں ، مرکزی اور ریاستی سرکاروں کے عہدیدار ، سول ڈیفنس کے عہدیدار ، پولیس کی مختلف تنظیمیں ، این سی سی ، نہرو یووا کیندر سنگٹھن ، نیشنل سروس اسکیم ، انڈین ریڈ کراس سوسائٹی ، بھارت اسکاوئٹ اینڈ گائیڈس اور دیگر رضا کار شامل ہیں ۔
یہ پلیٹ فارم ہر آموز کار کو ، اُس کی پسند کی ڈیوائس پر ، اُس کے گھر یا کام کرنے کی جگہ پر ، اُس کے رول کے لئے مخصوص مواد فراہم کرتا ہے ۔ آئی جی او ٹی پلیٹ فارم بڑی تعداد میں لوگوں کے لئے ڈیزائن کیا گیا ہے اور یہ آنے والے ہفتوں میں تقریباً 1.50 کروڑ کارکنوں اور رضا کاروں کو تربیت فراہم کرے گا ۔ ابتداء میں آئی جی او ٹی پر 9 کورس شروع کئے گئے ہیں ، جن میں کووڈ کی بنیادی معلومات ، آئی سی یو کی دیکھ بھال اور وینٹیلیشن کا بندوبست ، کلینک کا بندوبست ، پی پی ای کےذریعے انفیکشن سے بچاؤ ، انفیکشن کا کنٹرول اور تحفط ، قرنطینہ اور الگ تھلگ رکھنا ، لیباریٹری کے لئے نمونوں کا حصول اور ٹسٹنگ ، کووڈ – 19 کے معاملات کا بندوبست ، کووڈ – 19 تربیت جیسے موضوعات شامل ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1683
(Visitor Counter : 131
کامرس اور صنعت کی وزارتہ
جی 20تجارت اور سرمایہ کاری کے وزراء کی میٹنگ کے موقع پر برطانیہ کی وزیر مملکت برائے تجارت کیمی باڈینوش اور ہندوستانی کامرس اور صنعت کے وزیر پیوش گوئل کے درمیان ملاقات سے دوطرفہ تجارتی تعلقات کو مزید فروغ ملے گا
جی 20 تجارت اور سرمایہ کاری کے وزراء کی میٹنگ کے بعد، ہندوستان کے کامرس اور صنعت کے وزیر، جناب پیوش گوئل اور برطانیہ کی وزیر مملکت برائے تجارت، محترمہ کیمی باڈینوش نے 26 اگست 2023 کو دہلی میں ہندوستان اور برطانیہ کے درمیان جاری آزاد تجارتی معاہدے کا جائزہ لینے کے لیے ایک میٹنگ کی۔ مذاکرات کے گزشتہ 12 دوروں پر ، جس میں کئی ابواب کو حتمی شکل دی گئی ہے، اطمینان کا اظہار کرتے ہوئے دونوں وزراء نے مذاکرات کے اگلے دور کے اسی طرح کامیاب ہونے پر اعتماد کا اظہار کیا۔ دونوں چیف مذاکرات کاروں نے دیگر وزراء کو موجودہ صورتحال، اہم مسائل کے حل اور ان کے حل کے لیے مسلسل مشترکہ کوششوں سے آگاہ کیا۔ دونوں چیف مذاکرات کاروں کی کوششوں کو سراہتے ہوئے، وزراء نے ایک دوسرے کی خواہشات اور حساسیت کو بہتر طور پر سمجھنے کے ساتھ تبادلے رفتار کو جاری رکھنے کی خواہش کی۔ دونوں رہنماؤں نے ایک منصفانہ، متوازن اور باہمی طور سود مندتجارتی معاہدے کے کسی نتیجے پر پہنچنے کے لیے اپنے غیر متزلزل عزم کا اظہار کیا جس سے دونوں ممالک کے درمیان اقتصادی تعاون میں اضافہ ہوگا۔
جناب پیوش گوئل نے برطانیہ کی وزیر مملکت برائے تجارت، محترمہ باڈینوش کا جی 20 ٹی آئی ایم ایم میں تعاون اور تعمیری شرکت کے لیے شکریہ ادا کیا۔ انہوں نے اانہیں بی 20 سمٹ انڈیا 2023 کی تقریبات میں شرکت کے لیے بھی مدعو کیا۔ اس میٹنگ میں کامرس سکریٹری سنیل برتھوال اور ڈائریکٹر جنرل برائے تجارتی مذاکرات امنڈا بروکس نے بھی شرکت کی۔ یہ ٹیمیں اگست 2023 کے آخر تک مذاکرات جاری رکھیں گی جس کے بعد اعلیٰ سطح پر جائزہ لیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8896
(Visitor Counter : 49
وزیراعظم کا دفتر
وزیر اعظم نے بہار کی ترقی لیے اہم رابطہ کاری کو تقویت فراہم کرانے کے لئے دربھنگہ ہوائی اڈے کے تعاون پر مسرت کا اظہارکیا
نئی دہلی، 23 جولائی 2021: وزیر اعظم جناب نریندر مودی نے بہار کی ترقی کے لئے رابطہ کاری کو تقویت بہم پہنچانے اور ایک اہم معاون کی حیثیت اختیار کرنے کے لئے دربھنگہ ہوائی اڈے کے تعاون پر مسرت کا اظہا کیا۔
ایک یوزر کے ذریعہ کیے گئے ٹوئیٹ پر ردعمل کا اظہار کرتے ہوئے وزیر اعظم نے ٹوئیٹ کیا؛
’’جان کر خوشی ہوئی!
جہاں تک ہوابازی کے شعبے کا تعلق ہے، ہم رابطہ کاری اور آسانیوں میں اضافہ کرنے کے لئے کام کر رہے ہیں۔
دربھنگہ ہوائی اڈہ، بہار کی ترقی کے لئے ایک اہم معاون کی حیثیت اختیار کر رہا ہے۔‘‘
وزیراعظم کا دفتر
وزیر اعظم نے ہندوستان کی تاریخ میں کوئلے کی اب تک کی سب سے زیادہ پیداوار کی ستائش کی
وزیر اعظم جناب نریندر مودی نے ہندوستان کی تاریخ میں کوئلے کی اب تک کی سب سے زیادہ پیداوار پر خوشی کا اظہار کیا ہے۔
کوئلہ اور کانوں کے مرکزی وزیر جناب پرہلاد جوشی کے ٹویٹ کے جواب میں، وزیر اعظم نے ٹویٹ کیا؛
’’معاشی ترقی کے لیے ایک اہم شعبے میں شاندار کامیابی۔‘‘
ٹیکسٹائلز کی وزارت
وزارت ٹیکسٹائل نے ، تکنیکی ٹیکسٹائل کے لئے ایکسپورٹ پرموشن کونسل کے قیام کے لئے تجاویز مدعو کی
نئی دہلی،3دسمبر 2020/ وزارت ٹیکسٹائل نے یکم دسمبر 2020 کو عوامی نوٹس کے تحت ٹیکنیکل ٹیکسٹائل کے لئے ایک وقف ایکسپورٹ کونسل  کے قیام کے لئے تجاویز مدعو کی ہیں۔ کمپنیز ایکٹ کا سوسائٹی رجسٹریشن ایکٹ کے تحت رجسٹر ایکسپورٹ ایسویسی ایشن کاروباری اداروں سے 15 دسمبر 2020 تک تکنیکی ٹیکسٹائل کے لئے ایک وقت ای پی سی کی تشکیل کے لئے تجاویز پیش کرنے کو کہا گیا ہے۔
کونسل بین الاقوامی تجارت کے فروغ اور ترقی کے سلسلہ میں مرکزی حکومت کی تمام ہدایات کی پابندی کرے گی اور وقتاً فوقتاً غیر ملکی تجارت کے ڈائریکٹوریٹ جنرل کے ذریعہ شناخت شدہ اور مطلع کردہ آئی ٹی سی  فروغ دینے کےلئے ذمہ دار ہوگی۔
کابینہ کمیٹی برائے اقتصادی امور نے 26 فروری 2020 کو منعقدہ اجلاس میں قومی ٹیکنیکل ٹیکسٹائل مشن کے قیام کی منظوری دی جس میں مجموعی طور پر 1480 کروڑ روپے مختص کئے گئے، جس کا مقصد ملک کو ٹیکنیکل ٹیکسٹائل میں عالمی رہنما کی حیثیت سے پیش کرنا ہے۔ مشن پر مالی سال چار سال کے لئے مالی سال 21-2020 سے 24-2023 تک عمل درآمد ہوگا۔ ٹیکنیکل ٹیکسٹائل کے لئے ایک ایکسپورٹ پرموشن کونسل کا قیام قومی تکنیکی ٹیکسٹائل مشن کے ایک حصہ کے طور پر ہوگا۔
ٹیکنیکل ٹیکسٹائل، ٹیکسٹائل کا ایک عمدہ اور مستقبل کا ایک عمدہ حصہ ہے، جو زراعت، سڑکوں ، ریلوے ٹریکوں ، کھیلوں کے لباس صحت سے لے کر ایک طرف یا ایک سرے سے بلٹ پروف جیکٹس ، فائر پروف جیکٹس ، بلندی پر استعمال ہونے والے گیئر اور خلائی استعمال کے لئے اسپیکٹرم کا دوسرا حصہ ہے۔
تکنیکی ٹیکسٹائل کا پس منظر:
- تکنیکی ٹیکسٹائل ، ٹیکسٹائل میٹریل اور مصنوعات ہیں جو بنیادی طور پر تکنیکی کارکردگی اور فنکشنل خصوصیات کے لئے تیار ہوتی ہیں۔ اس میں خوبصورتی سے زیادہ فنکشن خصوصیات پر توجہ دی جاتی ہے۔ ٹیکنیکل ٹیکسٹائل مصنوعات کو ان کے میدانوں پر منحصر کرتے ہوئے بارہ وسیع زمروں  میں تقسیم کیا گیا ہے۔
- 250 ارب بلین امریکی ڈالر کی عالمی منڈی میں ہندستان کا تقریباً 6 فی صد حصہ ہے، تاہم اس حصہ کی سالانہ اوسط مہم 12 فی صد ہے جبکہ اس کی اوسط شرح 4 فی صد ہے۔
- تکنیکی ٹیکسٹائل کی پینی ٹریشن کی سطح ہندستان میں کم ہے جو 5 سے 10 فی صد ہی ہے جبکہ ترقی یافتہ ممالک میں اس کی سطح 30 سے 70 فی صد ہے۔ مشن کا مقصد تکنیکی ٹیکسٹائل کی داخل ہونے کی سطح کو بہتر بنانا ہے۔
م ن۔ ش ت۔ج
Uno-7788
(Visitor Counter : 148
صحت اور خاندانی بہبود کی وزارت
جناب اشونی کمار چوبے نے صحت اور خاندانی بہبود کے وزیر مملکت کی حیثیت سے چارج سنبھالا، نرمان بھون پہنچنے کے لئے میٹرو میں سفر کیا
ہم آیوشمان بھارت اسکیم کو ہر آدمی تک پہنچانے کی کوشش کریں گے: چوبے
نئی دہلی؍04جون2019؍جناب اشونی کمار چوبے نے آج یہاں نرمان بھون میں صحت اور خاندانہ بہبود کے وزیر مملکت کی حیثیت سے چارج سنبھالا۔ انہوں نے سب سےقریبی میٹرو اسٹیشن پہنچنے کے لئے دہلی میٹرو سے سفر کیا ، جہاں سے وہ اپنا چارج سنبھالنے کے لئے وزارت صحت کے دفتر گئے۔ چارج سنبھالنے سے پہلے انہوں نے نرمان بھون کیمپس میں پانچ پودے بھی لگائے۔
وزیر اعظم جناب نریندر مودی کا شکریہ ادا کرتے ہوئے جناب چوبے نے کہا کہ وہ آیوشمان بھارت کے فیصلوں کو نافذ کرنے کے لئے اپنی کوششیں جاری رکھیں گے اور اب آیوشمان بھارت کے فائدے مزید آگے بڑھائیں گے، تاکہ اس کے فائدے ہر آدمی تک پہنچ سکے ۔ وہ لوگ جنہیں اب تک حکومت کے اس انقلابی پروگرام کے ذریعے خدمات حاصل نہیں ہوئیں ہیں انہیں بھی اس کے فائدے حاصل ہوں گے۔
دوبارہ چارج سنبھالنے پر اظہار خیال کرتے ہوئے جناب چوبے نے کہا کہ ‘سرو سنتو نرامیا’ یعنی سب کے لئے صحت حکومت کی پالیسی کا حصہ ہے اور وہ اسے پورا کرنے کے لئے سبھی کوششیں کریں گے۔ انہوں نے مزید کہا کہ وزیر اعظم کا نئی دہلی کے لئے ایک تصور ہے اور اس لئے یہ ہماری ذمہ داری ہے کہ ہم نئے بھارت ایک صحت ہندوستان کے اس وژن کو پورا کرنے کے لئے کام کا عہد کریں۔ جناب چوبے نے مزید بتایا کہ ماحولیات ہماری صحت پر اثر انداز ہوتی ہے اور اس طرح ہم کو اسے صاف ستھرا ور ہرا بھرا رکھنے کے لئے کوشش کرنی چاہیئے اور اسے پیڑ پودے لگاکر ہرا بھرا رکھا جاناچاہئے، جیسا کہ آج انہوں نے کیا ہے۔ انہوں نے کہا کہ کم فاصلے کے لئے گاڑیوں کے استعمال کے بجائے پیدل یا سائیکل ایک بہتر متبادل ہے۔ اس سے نہ صرف ماحولیات کو فائدہ ہوگا، بلکہ اس سے ہماری صحت بھی بنی رہے گی۔ جناب چوبے نے ہر ایک سے اپیل کی کہ اچھی صحت بنائے رکھنے کے لئے روزانہ کم سے کم تیس منٹ پیدل یا سائیکل سے چلنے کی صحت مند عادت اپنائیں۔
U: 2303
(Visitor Counter : 62
وزیراعظم کا دفتر
وزیراعظم نے اہل وطن کو جنم اشٹمی کی مبارکباد دی
وزیراعظم جناب نریندر مودی نےآج جنم اشٹمی کےپرمسرت موقع پر مبارکباد پیش کی ہے۔
جناب مودی نے کہا کہ عقیدت و پرہیزگاری کا یہ مقدس موقع لوگوں کی زندگی میں نئی خوشیاں اور نیا جوش پیدا کرے۔
وزیراعظم نے اپنی ایکس ٹوئیٹ میں کہا:
’’جنم اشٹمی کی بہت بہت مبارکباد۔ دعاگو ہوں کہ عقیدت اور احترام کا یہ مقدس موقع تمام اہل وطن کی زندگی میں نئی توانائی اور نیا جوش پید اکرے۔ جے کرشنا!‘‘
"जन्माष्टमी की बहुत-बहुत बधाई। श्रद्धा और भक्ति का यह पावन अवसर मेरे सभी परिवारजनों के जीवन में नई ऊर्जा और नए उत्साह का संचार करे, यही कामना है। जय श्रीकृष्ण!"
وزارت آیوش
ملک میں اہم آیوش اداروں کے ذریعے فیلو شپ پروگراموں کے توسط سے آیوش کورسز
آیوش کے وزیر جناب سربا نند سونووال نے آج لوک سبھا میں ایک سوال کے تحریری جواب میں یہ معلومات دی ہے کہ آیوش کی وزارت کے آیوش اسکالر شپ ؍فیلو شپ پروگراموں کے تحت ملک کے اہم آیوش اداروں میں آیوش کا کورس کرنے والے غیر ملکی شہریوں کی تعداد 247 ہے۔
آیوش طبی اصول کے بارے میں تصدیق شدہ معلومات کی تشہیر کرنے اور مختلف آیوش تشہیری سرگرمیوں کو انجام دینے کے لئے غیر ممالک میں ایک آیوش اطلاعاتی سیل قائم کیا گیا ہے۔ آیوش کی وزارت نے 35غیر ممالک میں 39آیوش اطلاعاتی سیل کے قیام کی حمایت کی ہے۔ حال ہی میں جاپان میں جدید ترین آیوش اطلاعاتی سیل کا افتتاح 9مارچ 2023 کو کیا گیا تھا۔ ہوانا میں 2019 میں ایک صحت مرکز یعنی پنچ کرم سینٹر ، آیوش کی وزارت کے تکنیکی تعاون سے عوامی صحت کی وزارت کیوبا کے ذریعے قائم کیا گیا ہے۔ملک سے ملک کے تحت کیوبا کے ساتھ ہوئے معاہدے کے بعد آیوش کی وزارت نے ہوانا ، کیوبامیں ایک آیوروید ماہر اور دو آیوروید تھیراپسٹ کا ہوانا کے پنچ کرم سینٹر میں اپنی خدمات فراہم کرنے کے لئے نومبر 2019 سے ہی تقرر کیا جاچکا ہے۔
وزارت ماہی پروری، مویشی پروری و ڈیری
اکیس نومبر کو ماہی گیری کا عالمی دن : پائیدار ذخیرے اور صحت مند ایکو سسٹم کو یقینی بناتے ہوئے ماہی گیری کے عالمی بندوبست کے طریقے میں تبدیلی کو تقریبات کا موضوع بنایا جائے گا
حکومت ماہی گیری کے شعبے میں 21-2020 کے دوران بہترین کارکردگی پیش کرنے والی ریاستوں کو انعامات سے نوازے گی
حکومت ماہی گیری کے شعبے کی کایا پلٹ کر کے اسے نیلے انقلاب کے ذریعے اقتصادی انقلاب لانے کے لئے کوشاں
پردھان منتری متسیا سمپدا یوجنا  کا مقصد 25-2024 تک 22 ایم ایم ٹی مچھلی کی پیداوار کرنے اور تقریباً 55 لاکھ افراد کے لئے اضافی روزگار کی فراہمی ہے
ماہی گیری، مویشی پروری اور ڈیری کی وزارت کا ماہی گیری کا محکمہ اور ماہی گیری کی ترقی کا قومی ادارہ 21 نومبر 2021 کو عالمی یوم ماہی گیری کی تقریب ریل آڈیٹوریم، مانچیشور، بھوب نیشور، اڈیشہ میں منا رہا ہے۔ ماہی گیری، مویشی پروری اور ڈیری کے مرکزی وزیر جناب پرشوتم روپالا، ماہی گیری، مویشی پروری اور ڈیری کے وزیر مملکت ڈاکٹر ایل موروگن، جناب جتیندر ناتھ سوائن، سکریٹری فشریز اور محکمے، وزارت کے دیگر اہلکار، ماہی گیر، صنعت کار، پیشہ ور افراد، افسران اور سائنسداں بھی اس پروگرام میں موجود ہوں گے۔
اس پروگرام کے دوران ماہی گیری کے شعبے میں دوسری مرتبہ حکومت ہند 21-2020 کے دوران بہترین کار کردگی والی ریاستوں کو انعامات سے نوازے گی۔ ان میں اِن لینڈمیرین، پہاڑی اور شمال مشرقی خطہ، ان لینڈ کے لئے بہترین ضلع میرن، پہاڑی اور شمال مشرقی خطہ، نیم سرکاری تنظیموں، فیڈریشن، کارپوریشن، بورڈ ان لینڈمیرن، پہاڑی اور شمال مشرقی خطہ وغیرہ ہوں گے۔ ان کے علاوہ بہترین فش فارمر، ان لینڈ، میرن، پہاڑی اور شمال مشرقی خطہ اور بہترین اختراع، ٹیکنالوجی وغیرہ کے انعامات بھی دیئے جائیں گے۔
پروگرام کے دوران تکنیکی اجلاس بھی ہوں گے، جہاں آئی سی اے آر –سی آئی ایف اے کے سائنسداں سہ پہر کے اجلاس میں شریک ہوں گے۔ پورے پروگرام کو لائیو ٹیلی کاسٹ کیا جائے گا۔
حکومت ہند ماہی گیری کے شعبے میں کایا پلٹ لا کر اسے نیلے انقلاب کے ذریعے اقتصادی انقلاب لانے کا وسیلہ بنانے کے لئے کوشاں ہے۔ اس شعبے کے امکانات کو محسوس کرتے ہوئے وزیراعظم نے مئی 2020 میں پردھان منتری متسیا سمپدا یوجنا  کا آغاز کیا، جس کا بجٹ 20050 کروڑ روپے تھا اور یہ پانچ سال کی مدت کے لئے تھا۔ پی ایم ایم ایس وائی کا مقصد 25-2024 تک مچھلی کی پیداوار موجودہ 15.0 ایم ایم ٹی سے بڑھا کر 22 ایم ایم ٹی کرنا ہے اور اس شعبے کے ذریعے تقریباً 55 لاکھ افراد کے لئے اضافی روزگار فراہم کرنا ہے۔
بیک گراؤنڈ:
ماہی گیری کا عالمی دن ہر سال 21 نومبر کو منایا جاتا ہے اور اس کا مقصد ماہی گیری کے کام میں لگے عام لوگوں کی عالمی پیمانے پر یکجہتی کو ظاہر کرنا ہے۔ 1977 میں اس کا آغاز ہوا تھا، جہاں مچھلی پیدا کرنے والوں اور مچھلی کا کام کرنے والوں کی عالمی فورم کی نئی دلی میں میٹنگ ہوئی تھی اور اس کے نتیجے میں ورلڈ فشریز فورم کی تشکیل ہوئی تھی، جس میں تقریباً 18 ملکوں کے نمائندے شامل تھے۔ اس میٹنگ میں ایک اعلانئے پر دستخط کئے گئے تھے، جو ماہی گیری کی سرگرمیوں اور اس کی پالیسیوں کا عالم گیر احاطہ کرتا تھا۔ ان تقریبات میں ماہی گیری کے عالمی بندوبست میں اس طرح کی تبدیلیوں کو اجاگر کیا جاتا ہے، جس سے پائیدار ذخیرہ اور صحت مند ایکو سسٹم کو بھی بنایا جا سکے۔
جل شکتی وزارت
سووچھ آئیکونک مقامات – جل شکتی کی وزارت نے چوتھے مرحلہ کے تحت ‘‘سووچھ سیاحتی مقامات’’ کی ترقی کے لیے مقامات کے انتخاب کا اعلان کیاسووچھ آئیکونک مقامات – جل شکتی کی وزارت نے چوتھے مرحلہ کے تحت ‘‘سووچھ سیاحتی مقامات’’ کی ترقی کے لیے مقامات کے انتخاب کا اعلان کیا
وزیراعظم جناب نریندرمودی کے ملک میں آئیکونک ہیریٹیج، روحانی اور ثقافتی مقامات کو سووچھ سیاحتی مقامات میں بدلنے کے وژن کو آگے بڑھاتے ہوئے جل شکتی کی وزارت کے پینے کے پانی اور صفائی کے محکمہ  نے سووچھ بھارت مشن گرامین  کے تحت سووچھ آئیکونک مقامات کے چوتھے مرحلہ میں درج ذیل 12 مشہور مقامات کے انتخاب کااعلان کیا ہے:
- اجنتاغار، مہاراشٹر
- سانچی استوپ، مدھیہ پردیش
- کنبھل گڑھ قلعہ، راجستھان
- جیسلمیرقلعہ، راجستھان
- رام دیورا، جیسلمیر،راجستھان
- گولکنڈہ قلعہ، حیدرآباد، تلنگانہ
- سوریہ مندر، کونارک،اوڈیشہ
- راک گارڈن، چنڈی گڑھ
- ڈل جھیل، سری نگر،جموں وکشمیر
- بانکےبہاری مندر، متھرا،اترپردیش
- آگرہ کا قلعہ، آگرہ، اترپردیش
- کالی گھاٹ مندر، مغربی بنگال
اس منصوبہ کا مقصد ان مقامات اور ان کے آس پاس صفائی کے معیاروں میں بہتری پیدا کرکے یہاں پہنچنے والے گھریلو اور غیرملکی سیاحوں کو بہترسہولیات اور تجربہ فراہم کرنا ہے۔سووچھ آئیکونک مقام منصوبے کا مقصد ان مقامات پر صاف صفائی کی اعلی سطح کو حاصل کرنا ہے،خاص کر ان کے آس پاس اورپہنچ والے علاقوں میں۔جل شکتی کی وزارت کے پینے کے پانی اور صفائی کے محکمہ کے ذریعہ مکانات اور شہری امور کی وزارت، وزارت سیاحت، وزارت ثقافت اور متعلقہ ریاستوں/مرکز کے زیرانتظام علاقوں کی حکومتوں کےتعاون سےاس پروجیکٹ کو چلایاجارہا ہے۔
وزیراعظم کا دفتر
وزیر اعظم نے کیوڑیامیں ٹیکنالوجی نمائش مقام کا افتتاح کیا
نئی دہلی،31؍اکتوبر:وزیر اعظم جناب نریندر مودی نے آج گجرات کے کیوڑیا میں ٹیکنالوجی نمائش مقام کا افتتاح کیا۔
یہ ٹیکنالوجی نمائش مقام متعدد ڈسپلیز پر مشتمل ہے، جس میں پولس پیراملٹری فورسیز کے ڈسپلیز بھی شامل ہیں، جن میں جدید ٹیکنالوجیز کی نمائش شامل ہے اور جس میں مہلک و غیر مہلک اسلحوں کی نمائش کی گئی۔
سی آئی ایس ایف، سی آر پی ایف، بی ایس ایف، این ایس جی اور متعدد ریاستی پولس دستوں نے اپنی جدید تکنیک کی نمائش کی ہے، جو ایوی ایشن سیکورٹی، پولس دستوں کی جدید کاری، ڈجیٹل اقدامات وغیرہ جیسے متعدد موضوعات پر مرکوز ہیں۔
سی آئی ایس ایف کا موضوع جدید ٹیکنالوجی کی مربوط کاری پر مرکوز ہے، جس میں ہوائی اڈوں پر تیزی کے ساتھ اور مؤثر طریقے سے چہروں کی شناخت کی ٹیکنالوجی پر خصوصی زور دیا گیا ہے۔این ایس جی نے سیکورٹی کِٹس، جدیداسلحوں اور ریموٹ سے کنٹرول کی جانے والی گاڑیوں اور سازو سامان کی نمائش کی ہے۔
امور داخلہ کی وزارت نے نمایاں طورپر ‘112’، مہم کی نمائش کی ہے۔ یہ اکیلا نمبر ہر طرح کی ہنگامی صورتحال کے لئے ہے۔امور داخلہ کی وزارت نے جنسی زیادتی کرنے والوں سے متعلق قومی ڈیٹابیس، ای-ملاقات اور دیگر ڈجیٹل اقداما ت کو بھی نمایاں کیاہے۔
سی آر پی ایف کے اسٹال پر، سی آر پی ایف کے عملے کے ذریعے جیتے گئے بہادری کے تمغوں اور اعزازات کی نمائش کی گئی ہے۔یہاں نمایاں کی گئی تاریخ میں سی آر پی ایف کے ذریعے 1939ء سے لے کر اب تک کے بہادری کے کارناموں اور اس دستے کے ذریعے جیتی گئی جنگوں کو پیش کیا گیا۔
وزیر اعظم نے گجرات پولس کے ذریعے لگائی گئی نمائش کا بھی معائنہ کیا، جس میں وشواس پروجیکٹ اور جدید ٹیکنالوجی گیئرز کو پیش کی گیا ہے۔دہلی پولس نے ڈجیٹل اقدامات کو نمایاں کیا ہے، جبکہ جموں و کشمیر پولس نے ملک کے تحفظ اور سلامتی کو یقینی بنانے کے لئے استعمال کی جانے والی سیکورٹی گاڑیوں کی نمائش کی ہے۔
وزارت دفاع
ہندوستانی فضائیہ میں پائلٹوں کی قلت
نئی دہلی،17جولائی2019؍دفاع کے وزیر مملکت جناب شری پد ایسو نائک نے آج لوک سبھا میں رکن پارلیمنٹ جناب چندر پرکاش جوشی کے سوال کے تحریری جواب میں ایہ اطلاع فراہم کی کہ ہندوستانی فضائیہ  کے پائلٹوں کو تربیت فراہم کرنے کے لئے مناسب تعداد میں درج ذیل ایئرکرافٹوں کا ستعمال کیا جارہا ہے۔:
- بیسک ٹرینر ایئر کرافٹ؛
- انٹر میڈیٹ جیٹ ٹرینر ایئرکرافٹ؛ اور
- ایڈوانس جیٹ ٹرینر
ہندوستانی فضائیہ میں پائلٹوں میں موجودہ تعداد ہندوستانی فضائیہ کی موجودہ آپریشنل ضروریات کو پورا کرنے کے لئے کافی ہے۔
ہندوستانی فضائیہ ہر سال متعدد کیریئر میلوں ؍نمائشوں میں حصہ لیتی ہے، اخبارات اور ٹیلی ویژن میں اشتہارات جاری کرتی ہے اور اسکولوں وکالجوں میں متعدد لیکچروں کا اہتمام کرتی ہے، تاکہ ہندوستانی فضائیہ میں شامل ہونے کے خواہش مند نوجوانوں کو راغب کیا جاسکے۔
وزیراعظم کا دفتر
وزیر اعظم نے اتراکھنڈ حکومت کے وزیر جناب چندن رام داس کی رحلت پر اظہار تعزیت کیا
وزیر اعظم جناب نریندر مودی نے اتراکھنڈ حکومت کے وزیر جناب چندن رام داس کی رحلت پر گہرے رنج و غم کا اظہار کیا ہے۔
وزیر اعظم نے ٹوئیٹ کیا؛
’’اتراکھنڈ حکومت کے وزیر ، جناب چندن رام داس جی کی رحلت پر غمگین ہوں۔ انہوں نے اتراکھنڈ کی ترقی میں قابل ذکر تعاون دیا اور بڑی جاں فشانی کے ساتھ عوام کی خدمت انجام دی۔ ان کے کنبے اور مداحین سے اظہار تعزیت کرتا ہوں۔ اوم شانتی۔‘‘
محنت اور روزگار کی وزارت
بین الاقوامی مزدور تنظیم کی گورننگ باڈی کے صدر کے طور پر بھارت کی مدت کار مکمل
جناب اپوروا چندرا، سکریٹری  نے بطور صدر بین الاقوامی مزدور تنظیم کی گورننگ باڈی میں اپنی مدت کار مکمل کر لی ہے، وہ اس عہدے پر ، اکتوبر 2020 سے جون 2021 تک فائز رہے۔ انہوں نے یہ ذمہ داری ، جینیوا میں اقوام متحدہ کے دفتر میں سوئیڈن کی مستقل نمائند ہ، سفیر انا جارڈفیلٹ کے سپرد کردی ہے ۔
بھارت کو 35 برس کے عرصے کے بعد بین الاقوامی مزدور تنظیم کی گورننگ باڈی کی صدارت حاصل ہوئی تھی۔ بھارت کی مدت کار کے دوران، بین الاقوامی مزدور تنظیم کی گورننگ باڈی کے اجلاسات اکتوبر 2020 اور 2021 میں منعقد ہوئے، اور 109ویں سیشن کا اہتمام 2021 میں ورچووَل طریقے سے کیا گیا۔ اس مدت کار کے دوران ان میٹنگوں کے انعقاد کے لئے تمام تر نئے اختراعی طریقہ کار اپنائے گئے۔ جناب اپورا چندرا نے گورننگ باڈی کے دونوں اجلاسات کی صدارت کی، جس میں سے ایک اجلاس میں انہوں نے ورچووَل انداز میں جبکہ دوسرے میں شخصی طور پر موجود رہ کر شرکت کی۔ کووِڈ۔19 کی دگرگوں صورتحال کے باوجود، گورننگ باڈی کی تمام میٹنگیں کامیابی کے ساتھ منعقد کی گئیں۔
گورننگ باڈی کے اجلاسات کی صدارت کے فرائض انجام دینے کے ساتھ ساتھ، جناب چندرا نے آئی ایل او کنوینشن کی توثیق میں رکن ممالک کے لئے لچک فراہم کرانے کے معاملے میں بھارت کی پوزیشن بھی ساجھا کی۔ بھارت نے اس بات کا مشاہدہ کیا کہ کنوینشن کی توثیق کے لئے محض چند پروویژن ہی سامنے آتے ہیں۔لہٰذا، رکن ممالک کے لئے لچک کی فراہمی طویل مدت کے لحاظ سے اہمیت کی حامل ہے؛ اس سے آجر۔ملازم تعلقات خوشگوار بنانے کے لئے راستہ ہموار ہوگا اور ملازمین کی فلاح و بہبود یقینی ہو سکے گی۔ اس مدت کار کے دوران، جناب چندرا نے سماجی تحفظاتی معاہدات پر دستخط کرنے کی ضرورت پر بھی زور دیا۔ انہوں نے مشورہ دیا کہ رکن ممالک کو نہ صرف باہمی طور پر سماجی تحفظاتی معاہدوں پر دستخط کے لئے بات چیت کا آغاز کرنا چاہئے بلکہ خطے میں چند ممالک کے مابین معاہدات پر دستخط کے لئے آئی ایل او کے توسط سے کوششیں بھی کی جانی چاہئیں۔ برکس اور جی۔20 جیسے فورموں پر کثیر جہتی معاہدات پر غور کیا جانا چاہئے۔
اس کے علاوہ، بین الاقوامی فورم پر عارضی ملازمین اور پلیٹ فارم کارکنان کو سماجی تحفظ کی فراہمی کے سلسلے میں بھارت کے ذریعہ ڈگر سے ہٹ کر کی گئیں اصلاحات کو بھی اجاگر کیا گیا، اور اس سلسلے میں رکن ممالک کو ایگری گیٹرس، عارضی ملازمین اور پلیٹ فار کارکنان کی تعریفیں متعین کرنے اور سماجی تحفظ فنڈ کے توسط سے عارضی ملازمین اور پلیٹ فارم کارکنان کو فوائد بہم پہنچانے کے لئے ایک مالیاتی نظام قائم کرنے کے سلسلے میں بھارت کے ذریعہ کیے گئے اقدامات کے بارے میں بتایا۔
گورننگ باڈی سے اپنے آخری خطاب میں، آئی ایل او کنوینشن کی توثیق کے لئے لچک فراہم کرانے کی تجویز پیش کرنے اور سماجی تحفظاتی معاہدات پر دستخط کی حوصلہ افزائی کرنے کے ساتھ ساتھ، جناب اپوروا چندرا نے وبائی مرض کے نتیجے میں پیداہونے والی صورتحال اور کام کاج کے مقامات پر ڈجیٹل فٹ پرنٹ میں اضافے کو مدنظر رکھتے ہوئے رکن ممالک کے سامنے، گھر سے کام کرنے کے متبادل کے تعلق سے آئی ایل او کے مزدوری سے متعلق معیارات اپنانے کی تجویز پیش کی۔